**Aloite suomenkielisten koulujen johtokuntien takaisinsaamiseksi**

Suomenkielisten koulujen johtokunnat lakkautettiin muutama vuosi sitten, kun katsottiin vanhempaintoimikuntien/yhdistysten hoitavan ja käsittelevän samat asiat kuin ko. johtokunnat.

Vanhempainyhdistyksillä ei kuitenkaan ole toimi- eikä päätäntävaltaa koulun sisäisiin asioihin kuten esimerkiksi hyväksyä koulujen lukuvuosisuunnitelmat, vahvistaa koulujen sisäiset säännöt, antaa lausuntoja, esityksiä ja aloitteita sekä vahvistaa koulun talousarvioesitys.

Ryhmämme haluaa edistää kodin ja koulujen yhteistyötä entisestään ja ehdottaa siksi, että suomenkielisiin kouluihin perustetaan uudelleen johtokunnat kuten nyt on laita kaupunkimme ruotsinkielisissäkin peruskouluissa.

Vaasassa 8.6.2020

Sosialidemokraattinen valtuustoryhmä